Szanyi: A CÖF Sargentininek írt levele Orbán hatalomvesztési félelméről szól
Szanyi Tibor éles hangvételű levélben reagált a CÖF Sargentinit bíráló levelére és megvédte a zöldpárti politikust.
Levelet írt Judith Sargentini európai parlamenti képviselőnek a CÖF szerdán, melyben az állt, hogy a magyar civil társadalom nagy többsége mély aggodalommal figyeli Sargentininek a magyar kormány és így Magyarország elleni, eltúlzott aktivitással folytatott aknamunkáját. Szerintük levelük "a magyar emberek általános véleményét" tükrözi.

Erre Szanyi Tibor MSZP-s európai parlamenti képviselő nyílt levélben védte meg Sargentinit. Azt írja: a CÖF nevű "úgynevezett civil" szervezet visszataszító módon támadja Sargentinit. Szanyi kijelentette, biztosítja javaslata támogatásáról Sargentinit a szocialisták nevében is, illetve hogy az ország túlnyomó többségét demokraták alkotják, akik szintén egyetértenek Sargentinivel.

Mivel Sargentini jól ismeri Magyarországot, bizonyára tudja , hogy a CÖF-nek igen kevés köze van a független civil szervezetekhez, Szanyi szerint csupán

  Orbán kedvenc ölebeiből álló brigádról van szó, melyet a Fidesz göbbelsi propaganda-céljainak kiszolgálására hozták létre, és bőséges anyagi támogatást élveznek állami cégek "adományaiból".

Szanyi szerint a CÖF levele csak Orbán növekvő hatalomvesztési félelmének újabb megnyilvánulása, melyet arra kéri a zöldpárti politikust, hogy hagyjon figyelmen kívül.
Sargentini-jelentés Szanyi Tibor Csizmadia László CÖF-CÖKA Judith Sargentini MSZP Európai Parlament szocialisták CÖF